บิ๊กตู่ ยันคุมได้ แผนป่วน 100 จุด (ชมคลิป)
วอนประชาชน ให้เป็นหูเป็นตา,ทหารส่งผู้ต้องหาขบวนการระเบิดศาลอาญาอีก 4 คน ให้ตำรวจสอบสวนแล้ว สมยศ เผยพยานหลักฐานแน่น พบการโอนเงินค่าจ้างให้กันแล้ว 3 ครั้งรวม 8 หมื่นบาท อาทิตย์หน้าเตรียมรับผู้ต้องหาจากทหารเพิ่มอีกชุด 4 คน ยันมีผู้ต้องหาให้การถึงความเกี่ยวพันเหตุระเบิดสยามพารากอน แต่ผู้ปฏิบัติคนละชุด ส่วนแผนป่วน 100 จุด เจ้าหน้าที่ฝ่ายความมั่นคงส่งกำลังป้องกันเต็มที่ บิ๊กตู่ วอนประชาชนเข้าใจเจ้าหน้าที่เข้มงวด ขณะที่ สมช.เตือนสติพวกคิด ป่วนเมืองนึกถึงลูกหลาน,กรณีคนร้าย 2 คนก่อเหตุขว้างระเบิดสังหารเข้าไปที่ลานจอดรถศาลอาญา ถนนรัชดาภิเษก แต่ถูกทหารที่ได้ข่าวระแคะระคายว่า กลุ่มผู้ต้องหาจะก่อเหตุตามสะกดรอยมา ตัดสินใจขับรถขวางรถ จยย.ของคนร้ายจนเกิดดวลปืนกันสนั่นถนนรัชดาภิเษก จับกุมนายมหาหิน ขุนทอง ส่วนนายยุทธนา เย็นภิญโญ ถูกยิง 4 นัดได้รับบาดเจ็บส่งรักษาตัว รพ.พระมงกุฎ สอบสวนนายมหาหินให้การรับสารภาพถึงผู้ว่าจ้างและผู้ร่วมขบวนการ และแผนการป่วนเมืองกว่า 100 จุดทั่วประเทศ ต่อมาเจ้าหน้าที่ทหาร ตามจับกุมผู้ร่วมขบวนการได้แล้ว 12 คน อยู่ระหว่างติดตามตัว 2 คน ควบคุมตัวส่งให้ตำรวจดำเนินคดีแล้ว 4 คนตามที่เสนอข่าวไปแล้ว,ความคืบหน้าจากสำนักงานตำรวจแห่งชาติ เมื่อเวลา 10.30 น. วันที่ 15 มี.ค. พล.ต.อ.สมยศ พุ่มพันธุ์ม่วง ผบ.ตร. พล.ต.ท.ประวุฒิ ถาวรศิริ ผู้ช่วย ผบ.ตร. และโฆษก ตร. พล.ต.ท.ศรีวราห์ รังสิพราหมณกุล ผบช.น. และ พล.ต.ต.ชยพล ฉัตรชัยเดช ผบก.น.6 พร้อมพนักงานสอบสวน บช.น.รับตัวผู้ต้องหาคดีขว้างระเบิดศาลอาญาจากเจ้าหน้าที่ทหารเพิ่มเติมอีก 4 คนประกอบด้วย นายสรรเสริญ หรือสัน ศรีอุ่นเรือน ผู้ร่วมประชุมวางแผนและวิทยากร นายชาญวิทย์ จริยานุกูล ผู้ร่วมวางแผนและวิทยากร นายนรพัฒน์ หรือบาส เหลือผล และนายวิชัย หรือตั้ม อยู่สุข ที่เข้าร่วมประชุมวางแผนก่อนลงมือ โดยใช้พื้นที่ห้องกระจกเป็นสถานที่แจ้งข้อหาและสอบสวนผู้ต้องหา ซึ่ง บช.น.ได้เตรียมพนักงานสอบสวนจำนวนมากมาสอบสวนผู้ต้องหาทั้ง 4 คน โดยกั้นให้ผู้สื่อข่าวสังเกตการณ์ด้านนอกเท่านั้น,พล.ต.อ.สมยศ พุ่มพันธุ์ม่วง กล่าวว่า จากการสอบสวนผู้ต้องหาทั้ง 4 คน มีส่วนเกี่ยวข้องเชื่อมโยงสนับสนุนการก่อเหตุรุนแรงที่เกิดขึ้น ร่วมกันวางแผนแบ่งหน้าที่ ส่วนรายละเอียดอยู่ในสำนวนสอบสวนของพนักงานสอบสวน ผู้ต้องหาบางคนรับสารภาพ บางคนให้การภาคเสธว่าไม่ได้เกี่ยวข้อง แต่มีส่วนร่วมประชุมรู้เห็นเป็นใจสนับสนุนจำเป็นต้องแจ้งข้อกล่าวหา การแจ้งข้อหาก่อการร้ายและอั้งยี่กับผู้ต้องหา 5 คนเป็นคนที่เข้าข่ายความผิด ขึ้นอยู่กับคำให้การผู้ที่เกี่ยวข้องและการกระทำผู้ต้องหา ส่วนหลักฐานการจ่ายโอนเงิน 1 หมื่น 2 หมื่น และ 5 หมื่นบาทที่ปรากฏในหลักฐาน สรุปมีส่วนเกี่ยวข้องก่อเหตุรุนแรง ทั้งเกี่ยวข้องกับการก่อเหตุและช่วยเหลือสนับสนุนเป็นกลุ่มเดียวกันหมด และในวันที่ 28 มี.ค.เจ้าหน้าที่ทหารจะนำตัวผู้ต้องหามาส่งมอบอีก 4 คน เหลือนายวีรศักดิ์ โตวังจร ยังจับกุมตัวไม่ได้,ผู้สื่อข่าวถามว่า มีการโยงผู้ต้องหาในคดีวางระเบิดทางเดินระหว่างห้างสรรพสินค้าสยามพารากอนและสถานีรถไฟฟ้าบีทีเอสหรือไม่ ผบ.ตร.กล่าวว่า คำให้การของผู้ต้องหาบางคนรับว่า วางแผนก่อเหตุรุนแรงที่ห้างสยามพารากอนเป็นกลุ่มเดียวกัน มีการติดต่อเชื่อมโยงพูดคุยแต่เป็นคนละกลุ่มมาดำเนินการ เพื่อนำไปสู่ความต้องการหรือวัตถุประสงค์ที่คิดไว้ ซึ่งเป็นความเข้าใจผิด บอกกล่าวไม่ถูกต้อง ถูกหลอก ทำอะไรอย่างนั้นแล้วจะได้แบบนี้ เป็นสิ่งที่ได้ฟังมาไม่ถูกต้องหรือได้รับค่าจ้าง เป็นหน้าที่ของพนักงานสอบสวนที่จะเชื่อมโยงใคร ตำรวจทำตามกฎหมายทุกระดับ ส่วนเรื่องการประสาน ปปง.ตรวจสอบทรัพย์สิน เป็นเรื่องที่พนักงานสอบสวนต้องดำเนินการ,พล.ต.อ.สมยศกล่าวอีกว่า ขอยืนยันว่าเจ้าหน้าที่ตำรวจทหารฝ่ายความมั่นคงขอให้ความมั่นใจพี่น้องคนไทย นักท่องเที่ยวชาวต่างชาติ ผู้มาลงทุนและพำนักในประเทศไทย จากคำให้การผู้ต้องหาตระเตรียม การก่อเหตุรุนแรง เจ้าหน้าที่ทุกฝ่ายมั่นใจเพราะเตรียมการมานานไม่ใช่ทำช่วงหลังเกิดเหตุ มีการปรับแผนยุทธวิธีใช้กำลังตำรวจในและนอกเครื่องแบบแต่บอกรายละเอียดไม่ได้ ขอยืนยันให้ความมั่นใจพี่น้องประชาชนว่า เจ้าหน้าที่ทหารตำรวจฝ่ายความมั่นคงควบคุมสถานการณ์ได้จะไม่มีเหตุรุนแรง ผู้ที่มีความคิดเห็นต่างสร้างสถานการณ์ขอให้คิดให้ดี บ้านเมืองกำลังอยู่ในความสงบ การดำเนินการของรัฐบาลตามคำมั่นสัญญาโรดแม็ป ทำอะไรไม่ส่งผลดีต่อประเทศ พี่น้องคนไทยนักลงทุนไม่มีใครต้องการให้เกิดเหตุรุนแรง เท่าที่ทราบในโซเชียลมีเดียเสนอข่าวระเบิดข่มขู่ เจ้าหน้าที่ทุกฝ่ายมีความมั่นใจไม่น่าจะมีเหตุรุนแรงเกิดขึ้น การป้องกันเหตุร้ายต่างๆจะประสบความสำเร็จได้ต้องอาศัยความร่วมมือของพี่น้องประชาชนแจ้งเบาะแส,ด้าน พล.ต.ต.ชยพล ฉัตรชัยเดช ผบก.น.6 กล่าวว่า การสืบสวนขยายผลผู้ต้องหาชุดแรก 4 คน มีนายมหาหิน ขุนทอง นายยุทธนา เย็นภิญโญ น.ส.ณัฎฐ์พัชร์ อ่อนมิ่ง และ น.ส.ธัชพรรณ ปกครอง ซัดทอดผู้ต้องหาร่วมวางแผน 8 คน มีนายณเรศ อินทรโสภา นายสรรเสริญ ศรีอุ่นเรือน นายชาญวิทย์ จริยานุกูล นายวิชัย อยู่สุข นายนรภัทร เหลือผล นายวีระศักดิ์ โตวังจร นายเจษฎาพงษ์ วัฒนพร–ชัยศิริ และนายวิทย์ ไม่ทราบชื่อและนามสกุลจริง เชื่อมโยงเครือข่าย มีการส่งต่ออาวุธและเงินค่าจ้างผ่านนางสุภาพร มิตรอารักษ์ หรือเดียร์ และนางวาสนา บุษดี มีผู้ต้องหาที่อยู่ต่างประเทศคือนายมนูญ หรือต้อย ชัยชนะ หรือเอนก ซานฟราน เจ้าของร้านอาหารที่เมืองซานฟรานซิสโก ประเทศสหรัฐ-อเมริกา เป็นกลุ่มนายทุนสนับสนุนให้นางสุภาพรและนางวาสนาส่งต่อให้ผู้กระทำผิด ทั้งจัดหาอาวุธปืน ระเบิด และค่าจ้าง เชื่อมโยงการวางแผนที่ จ.ขอนแก่น,พล.ต.ต.ชยพลกล่าวด้วยว่า การกระทำของบุคคลดังกล่าวเป็นกลุ่มก้อนองค์กรร่วมกันกระทำความผิด ปกปิดวิธีการทำให้ประชาชนหวาดกลัว เข้าข่ายความผิดข้อหาก่อการร้ายและอั้งยี่ ซึ่งพนักงานสอบสวนกำลังขออนุมัติหมายจับกุมข้อหาดังกล่าว และจากการตรวจสอบประวัติมีผู้ต้องหาหลบหนีหมายศาลและหมายจับหลายคนได้แก่ นายชาญวิทย์ จริยานุกูล หมายจับหลบหนีประกันคดีตามมาตรา 112 ศาลจังหวัดนนทบุรีที่ 134/52 และหมายจับศาลทหารกรุงเทพที่ 30/58 และนายมนูญ ชัยชนะหรือเอนก ซานฟราน ขัดหมายเรียก คสช.ศาลทหารที่ 105/57 หลบหนีคดี ม.112 ศาลอาญาที่ 1129/57 และหมายจับศาลทหารที่ 32/58,มีรายงานด้วยว่า พนักงานสอบสวน บช.น.แจ้งข้อหาก่อการร้ายและอั้งยี่เพิ่มเติมกับผู้ต้องหา 5 คนได้แก่ นายมหาหิน ขุนทอง นายยุทธนา หรือ องค์ดำ เย็นภิญโญ น.ส.ณัฎฐ์พัชร์ หรือนัท อ่อนมิ่ง น.ส.ธัชพรรณ หรือไข่มุก ปกครอง และนายนรภัทร หรือบาส เหลือผล เนื่องจากมีพยานหลักฐานร่วมกันวางแผนวางระเบิดสร้างสถานการณ์ ขออนุมัติเพื่อแจ้งข้อหาก่อการร้ายและอั้งยี่กับผู้ต้องหาทั้งหมด เจ้าหน้าที่ทหารจะส่งมอบผู้ต้องหาเพิ่มเติมอีก 4 คนวันที่ 28 มี.ค.ได้แก่ นายณเรศ อินทรโสภา นายเจษฎาพงษ์ วัฒนพรชัยศิริ นางสุภาพร หรือเดียร์ มิตรอารักษ์ และนางวาสนา บุษดี นอกจากนี้ พนักงานสอบสวนยังนำภาพถ่าย พล.อ.ชัยสิทธิ์ ชินวัตร อดีต ผบ.ทหารสูงสุด และภาพถ่ายนายมนูญ ชัยชนะ หรือเอนก ซานฟราน ให้ผู้ต้องหายืนยันว่าเคยรู้จักหรือไม่ ซึ่งผู้ต้องหาบางคนเคยเห็นและได้ยินชื่อ พล.อ.ชัยสิทธิ์ แต่ไม่เคยเข้าพบหรือพูดคุย ส่วนนายเอนกผู้ต้องหาบางคนไม่รู้จัก,ผู้สื่อข่าวรายงานว่า คดีคนร้ายปาระเบิดศาล อาญา คณะพนักงานสืบสวนสอบสวนขออำนาจศาลทหารกรุงเทพออกหมายจับผู้เกี่ยวข้องแล้ว 14 คนได้แก่ 1.นายมหาหิน ขุนทอง คนขี่รถ จยย. 2.นายยุทธนา เย็นภิญโญ นั่งซ้อนท้ายปาระเบิด 3.น.ส.ณัฏฐ์พัชร์ หรือนัท อ่อนมิ่ง 4.น.ส.ธัชพรรณ หรือไข่มุก ปกครอง 5.นายวิระศักดิ์ โตวังจร หรือใหญ่ พัทยา ผู้จัดหาระเบิด 6.นางสุภาพร หรือเดียร์ มิตรอารักษ์ ผู้จ้างวาน 7.นางวาสนา บุษดี ทำหน้าที่โอนเงินให้ผู้ต้องหา 8.นายนเรศ อินทรโสภา เจ้าของสถานที่ประชุมวางแผน 9.นายสรรเสริญ หรือสัน ศรีอุ่นเรือน 10.นายชาญวิทย์ จริยานุกูล 11.นายวิชัย หรือตั้ม อยู่สุข 12.นายนรภัทร หรือบาส เหลือผล 13.นายเจษฎาพงษ์ หรือเจษ วัฒนพรชัยสิริ ผู้ร่วมประชุมวางแผน และ 14.นายมนูญ หรือต้อย ชัยชนะ หรือเอนก ซานฟราน ผู้ใช้จ้างวาน และหลบหนีคดี ม.112 ส่วนผู้ต้องหาที่ยังหลบหนี 2 คนคือ นายวิระศักดิ์ และนายมนูญ หรือเอนก ซานฟราน,ที่ท่าอากาศยาน 2 กองบิน 6 (บน.6) พล.อ.ประยุทธ์ จันทร์โอชา นายกรัฐมนตรี และหัวหน้า คสช.เผยกรณีมีกระแสข่าวการก่อเหตุรุนแรง 100 จุดว่า ทราบข่าวแล้วสั่งการให้หน่วยงานมั่นคงดูแลอย่างใกล้ชิด ขอให้ประชาชนช่วยกันเฝ้าระวังและ เข้าใจในสิ่งที่รัฐบาลพยายามทำขณะนี้เช่น การเพิ่มความเข้มงวดด้านความมั่นคง เพราะบ้านเมืองยังมีคนพวกนี้อยู่ ถ้าไม่มีมาตรการที่เข้มงวดพอ บ้านเมืองจะเสียหาย ตนก็เหนื่อยที่จะต้องมาอธิบายประชาชนที่มีความสุขแล้ว จึงขอให้ประชาชนช่วยเป็นหูเป็นตา ให้ภาครัฐ อย่าตกเป็นเครื่องมือของผู้ไม่หวังดี ตนจะดูแลให้ รัฐบาลไม่อยากให้ประชาชนตื่นตระหนก และเชื่อมั่นว่าเจ้าหน้าที่จะควบคุมสถานการณ์ได้,พล.อ.ประวิตร วงษ์สุวรรณ รองนายกรัฐมนตรีและรัฐมนตรีว่าการกระทรวงกลาโหม กล่าวว่า ขอให้ประชาชนมั่นใจในการรักษาความปลอดภัย เพราะฝ่ายความมั่นคงทั้งทหารตำรวจร่วมกันดูแลอย่างเต็มที่ ประกอบกับมีการข่าวติดตามความเคลื่อนไหวตลอดเวลาเช่นกัน ขอให้ประชาชนช่วยเจ้าหน้าที่สอดส่องดูแลหากพบความผิดปกติหรือต้องสงสัยใดๆ ให้รีบแจ้งเจ้าหน้าที่เข้าไปตรวจสอบเฝ้าระวัง ส่วนการติดตามผู้บงการปาระเบิดศาลอาญาที่ยังหลบหนีอยู่ในต่างประเทศ คิดว่าต้องใช้เวลาติดตามตัว แต่จะประสานพูดคุยกับประเทศที่หลบหนีให้เข้าใจว่า ผู้ต้องหาคนนั้นกระทำผิดใดบ้าง เพื่อประสานขอให้ติดตามตัวต่อไป ส่วนการเฝ้าระวังการหลบหนีตามแนวชายแดนมีเจ้าหน้าที่ตรวจเข้มอยู่ทุกจุดเช่นกัน,ส่วนนายอนุสิษฐ คุณากร เลขาธิการสภาความ มั่นคงแห่งชาติ (สมช.) กล่าวว่า กระแสข่าวมาจาก การจับกุมคนร้ายก่อเหตุปาระเบิดหน้าศาลอาญา มีการขยายผลจับกุมไปถึงบุคคลอื่นที่ร่วมขบวนการ ส่วนการดูแลความปลอดภัยประชาชน นายกรัฐมนตรีกำชับหน่วยงานความมั่นคงให้เฝ้าระวังอย่างเข้มงวดมาตลอด โดยเฉพาะในพื้นที่สาธารณะที่เป็นจุดเสี่ยง รวมทั้งในพื้นที่ภาคใต้หน่วยงานความมั่นคงเฝ้าระวังอย่างเข้มข้นเช่นกัน นอกจากเจ้าหน้าที่แล้วประชาชนถือเป็นกลไกสำคัญที่จะช่วยเจ้าหน้าที่สอดส่องดูแลสิ่งผิดปกติอีกทางหนึ่ง ขณะนี้เริ่มมีประชาชนช่วยเป็นหูเป็นตามากขึ้น ดังนั้น กลุ่มคนที่คิดจะก่อเหตุควรคิดให้ดี ขอให้มองประโยชน์ของประเทศชาติบ้านเมือง ที่สำคัญให้มองไปถึงอนาคตลูกหลานที่จะอยู่ในสังคมต่อไป เพราะเป็นการสร้างความเดือดร้อนให้กับประชาชน เมื่อถามว่ามีรายงานความเคลื่อนไหวของกลุ่มอื่นๆที่เตรียมจะก่อเหตุบ้างหรือไม่ นายอนุสิษฐตอบว่า ยังไม่มีการรายงานใดๆ,ที่บริษัท สหพัฒนพิบูล จำกัด (มหาชน) นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวว่า รัฐบาลและฝ่ายความมั่นคงคงมีแผนรับมืออยู่แล้ว ต้องเฝ้าระวังและไม่ประมาท รวมถึงประชาชนต้องช่วยกันเป็นหูเป็นตา แจ้งเบาะแสหากพบเห็นสิ่งผิดปกติ ไม่ใช่เฉพาะแค่วันนี้แต่รวมถึงวันอื่นๆด้วย ส่วนกรณีที่ พล.ท.กัมปนาท รุดดิษฐ์ แม่ทัพภาคที่ 1 ในฐานะผู้บัญชาการกองกำลังรักษาความสงบเรียบร้อย (กกล.รส.)ระบุว่า กลุ่มก่อความไม่สงบมีเครือข่ายอยู่ต่างประเทศนั้น นายอภิสิทธิ์กล่าวว่า เชื่อว่าเป็นข้อมูลที่มีอยู่แล้ว รัฐบาลต้องหาแนวทางว่าจะทำอย่างไรในการประสานกับต่างประเทศ เพื่อขอความร่วมมือไม่ให้กลุ่มดังกล่าวใช้ประเทศนั้นๆเคลื่อนไหวสร้างปัญหาให้ประเทศไทย
ทหารส่งผู้ต้องหาขบวน การระเบิดศาลอาญาอีก 4 คน ให้ตำรวจสอบสวนแล้ว สมยศ เผยพยานหลักฐานแน่น พบการโอนเงินค่าจ้างให้กันแล้ว 3 ครั้งรวม 8 หมื่นบาท อาทิตย์หน้าเตรียมรับผู้ต้องหาจากทหารเพิ่มอีกชุด 4 คน
ข่าวหน้า1,ผู้ต้องหาระเบิดศาลอาญา,ระเบิดศาลอาญา,มหาหิน ขุนทอง,ยุทธนา เย็นภิญโญ,สารภาพผู้ว่าจ้าง,ผู้ร่วมขบวนการ,สรรเสริญ ศรีอุ่นเรือน,ชาญวิทย์ จริยานุกูล,วิทยากร เหลือผล,นรพัฒน์ เหลือผล,วิชัย อยู่สุข